राष्ट्रियसभा सदस्य राम नारायण बिडारीले विश्वका धेरै मुलुकमा नभएको व्यवस्था नेपालमा कायम गर्ने उद्देश्य साथ विधेयक आएको भन्दै प्रशंसा गरे। उनले बेपत्ता पारिएका नागरिक, अंगभंग भएका, बलात्कृत भएका, अपहरणमा परेका लगायतलाई न्याय दिनका लागि विधेयक ल्याइएको बताए । मुलुकमा अनेकौं विकृति आइरहेका बेला अपराध पीडितलाई संरक्षण गर्ने कानून आउनु नविनतम र महत्वपूर्ण भएको भन्दै उनले सम्पूर्ण विकृतिलाई हटाउने सवालमा विधेयक कोशेढुंगो सावित हुने दाबी गरे ।
